google/wiki40b huggingface dataset:
Glassheim

Glassheim er et tidligere forsamlingslokale under Hadeland Glassverk og tidligere kinolokale for Jevnaker tettsted. Det fungerer som konsertlokale for rockeartister. Blant artister som har gjestet lokalet er Manfred Mann's Earth Band, W.A.S.P, Dimmu Borgir, Lita Ford og Nazareth. Glassheim tar 450 tilhørere. 
Alle som jobber på Glassheim er frivillige.
Klubben ble startet opp av Peder Rolstad , Yngve Lorang Larsson i 2006. The Untouchables Hard Rock Club ble lagt ned i 2014 og byttet navn til Glassheim Rock & kulturscene. 
Glassheim Rock & kulturscene holder for tiden (2014) til i lokalet.
Sibirhøytrykket

Sibirhøytrykket er en massiv og ofte svært kald og tørr luftmasse som oppstår over Eurasia store deler av året. Høytrykket (eller antisyklonen) er kraftigst om vinteren når lufttemperaturen nær senteret av høytrykket er lavere enn −40ºC. Trykket i havnivå er ofte høyere enn 1040 hPa.
Sibirhøytrykket er det kraftigste høytrykket på den nordlige halvkule og har blant annet ført til den laveste temperaturen som er målt på den nordlige halvkule med −67,8º C den 15. januar 1885 i Verkhojansk. Det høyeste lufttrykket som er målt på Jorden ble også målt i dette høytrykket. Det er på 1083,8 hPa målt i Agata 31. desember 1968.
Sibirhøytrykket påvirker værmønsteret på høyere bredder av den nordlige halvkule, og kan blokkere eller svekke lavtrykk eller sykloner, og føre til tørt vær over store deler av Eurasia og Canada.
Vi e' på vei til USA

Vi e' på vei til USA er et musikkalbum med Ove Thue, utgitt i 1994.
Granvinsfjorden

Granvinsfjorden er en arm av Hardangerfjorden i Granvin og Ullensvang kommuner i Hordaland. Fjorden er rundt ti kilometer lang, og bredden er for det meste under en kilometer. Fjorden har innløp fra Indre Samlafjorden mellom Furenes ved Tjoflot i østsida og Håstabbenes i vest, og går derfra i nordøstlig retning inn til tettstedet Granvin i fjordbunnen. Fjorden har bratte sider og er omgitt av opp til 1 200 meter høye fjell. Fjorden danner et basseng på omkring 200 meters og bunnen faller ved munningen bratt ned til hovedfjordens bunn slik at Granvinsfjorden danner en undersjøisk hengende dal.
Riksvei 7 går langs hele vestsida av fjorden, hvor bygda Kvanndal ligger, rundt to kilometer inn i fjorden. Herfra er det fergeforbindelse over Hardangerfjorden til Utne og Kinsarvik. Tre kilometer lenger inne ligger bygda Folkedal. På østsida, tvers over fjorden fra Folkedal, ligger bygda Hamre. Mellom disse bygdene og fjordbunnen er det ingen større bosetninger.
Bodil Joensen

Biografi

Joensen vokste opp på en gård utenfor København med en konservativ og religiøse mor. Som 12-åring i 1956 ble hun voldtatt av en ukjent mann på vei hjem fra skolen på en jernbanestasjon. Da hun fortalte dette til moren da hun kom hjem fikk hun mer juling en hun noen gang hadde fått før. Moren forbød all kontakt med gutter, og dette var en av grunnene til at hun begynte å eksperimentere med dyresex. 
Hun rømte hjemmesifra som 15-åring, og bodde i en periode hos grisefarmeren Gunnar Nielsen. Ettervert startet hun opp sitt eget selskap, Udsherreds Sædcentral, og fikk sin egen grisefarm. Men forretningene gikk dårlig da fruene til bøndene likte dårlig at en vakker ung pike kom stadig på besøk. Etter mye rykter gikk forretningene så dårlig at hun startet i pornofilmindustrien for å tjene nok penger til å holde gården sin i drift. Mellom 1969 og 1972 deltok hun i 40 filmer hvor hun hadde sex med dyr. 
Det ble også laget flere dokumentarer med henne, blant andre A Summerday (Bodil Joensen – en sommerdag juli 1970) av Shinkichi Tajiri. Filmen fikk førsteprisen på Wet Film Festival 1970 i Amsterdam. En annen dokumentar er Eberhardt & Phyllis Kronhausens Hvorfor gør de det? (1971). Filmene gjorde at hun raskt fikk kjendisstatus, og fikk besøkende sex-turister til gården hennes, hvor hun lot dem filme henne for penger mens hun hadde dyresex, samt flere TV-selskap som kom for å undersøke hennes historie. Etter at det ikke var marked for flere dyresexfilmer begynte hun med liveshows med dyr i København da hun var i midten av 30-årene. Sterkt alkoholisert og pillemisbrukene klarte hun ikke å ta vare på dyrene på gården sin, og hun ble fratatt alle dyrene i 1981. Hun ble dømt for forsømmelse av sine dyr til 30 dagers fengsel. Etter dette begynte hun også som prostituert. Hun døde som 40-åring i 1985 av leversvikt. Hun etterlot seg en datter. 
Filmen Animal Farm var en av Joensens filmer fra tidlig 1970-tallet. Den ble smuglet inn til Storbritannia i 1981 på VHS, og revolusjonerte sex-filmindustrien med det mest sjokkerende som var blitt utgitt der.
Fimlene

Fimlene (org: Fimbles) er en britisk eventyrserie beregnet på førskole-barn som gikk på BBC fra 2002 til 2004. Fimlene var figurene Fimbo, Florrie og Lille Pom og de lignet litt på hårete flodhester. De bodde i et magisk eventyrland, der de fant forskjellige ting som de ikke helt vet hva er. De fikk hjelp av andre figurer i eventyrlandet til å finne ut hva det er de hadde funnet.
Fimlene spilles av skuespillere som er inne i «fimle-drakter», på samme måte som Geir Børresen er «inne i» Labbetuss.
Episodene følger en fast formel, der vi først får se at fimlene leker og snakker med de andre figurene i serien. Frosken Sprett har mange rare kommentarer og finner på mye rart. Så følger en sekvens der en av fimlene får «den fimlende følelsen», hvorpå ørene, nesen og fingrene begynner å vibrere. Dette er tegnet på at noe nytt har dukket opp, og som fimlene må finne og finne ut av hva er. Den hjelpen de får av de andre figurene er av litt ymse kvalitet. Noen forslag er gode og logiske, men feil. Andre forslag er mer surrealistiske og morsomme. Det er som regel den rosa fuglen som forteller fimlene hva det egentlig er. Når de har funnet ut hva det er, kommer det en sekvens der det er tid for bok. En moldvarp-lignende figur inviterer alle med på å høre en fortelling, som er en animert film-snutt. Til slutt skal fimlene synge og danse litt.
Birkeland Busser

Historie

Birkeland Busser var tidligere eid og drevet av Nils O. Birkeland.
Høsten 2007 ble hele selskapet solgt til Setesdal Bilruter, med overtakelse fra 1. januar 2008.
Høsten 2014 ønsket SBR å kvitte seg med aktivitetene som ikke hadde med rutetrafikk å gjøre, så turbussavdelingen til Birkeland Busser ble solgt til Boreal Travel. Virksomhetsoverdragelsen skjedde 1. januar 2015.
Rutene til Birkeland Busser var blant dem som fra 1. januar 2017 tilfalt SBRs anbudstrafikk i Arendal-området.
Carrefour (Haiti)

Carrefour (haitisk kreol: Kafou) er en fattig forstad til Haitis hovedstad Port-au-Prince. Kommunen Carrefour hadde i 2012 en beregnet folkemengde på 487 980.
Ungdom (diktsamling)

Ungdom er en diktsamling av Sigrid Undset, utgitt i 1910 av Aschehoug. 
Samlingen rommer blant annet flere tekster Undset skrev i tenårene. Blant strofene i samlingen er spesielt noen linjer fra hennes dikt om Steensgaten kjent:
Og jeg har denne gaten kjær
slik som den ligger, styg og grå
for jeg har lært at længes her
mot alt, jeg ikke kunde få
Dagbladets anmelder skrev at «Somme af disse digte er i forbigaaende sagt aldeles deilige baade av form og innhold, men alle, hvert et, er præget av forfatterindens fine, tenksomme og eiendommelige talent med dets undertone av bitter, livsklok erfaring.»
Norsk krigsleksikon

Norsk krigsleksikon 1940–1945 er et norsk fagleksikon som behandler emner knyttet til andre verdenskrig i Norge. Det ble utgitt av Cappelen i 1995. Redaksjonen bestod av Hans Fredrik Dahl, Guri Hjeltnes, Berit Nøkleby, Nils Johan Ringdal og Øystein Sørensen. Leksikonet inneholder rundt 1 000 artikler, herunder rundt 500 biografier.
Ibn Hazm

Bakgrunn

Ibn Hazm ble født i 994 i Córdoba. Familien var antagelig vestgotere av avstamming, og det var bestefaren Sa'is som var reist fra hjemstedet Huelva til hovedstaden Cordoba. Ettersom hans far Ahmad var vesir under Almansor, hadde Ibn Hazm allerede fra tidlig av tilgang til hoffkretser i Córdoba; som tenåring hadde han en enestående kontakt med folk på høyt regjeringsnivå.

Virke og tenkning

Hans erfaringer under denne oppveksten inngav ham en tilbakegoldenhety og heller trist skepsis vedrørende menneskers tilbøyelighet til å besdra og undertrykke. Hans reaksjon intellektuelt var å anse st det ikke fantes noen tilflukt eller sannhet annetsteds enn hos den ufeilbarlige Gud, og at det i menneskets indre bare var korrupsjonen som residerte. 
Ibn Hazm ble dermed kjent for sin kynisme vedrørende menneskenaturen og en sterk respekt for prinsippene for språk og oppriktighet i kommunikasjon.
På bakgrunn av sin omfattende utdannelse steg Ibn Hazm raskt frem som en fremtredende universallærd, som særlig utmerket seg innen teologi, filosofi og diktning. Han markerte seg også for sine kunnskaper innen historie og innen etikken. I sine verker tar han i tillegg også for seg studier av islamsk profetisk tradisjon, antropologi, genealogi, jurisprudens og logikk.
Ettersom han var tilhenger av zahirittene, altaå en muslimsk rettsskole som ikke var alment akseptert, fikk hjan undervisningsforbud i Den store moské i Cordoba, og ble ellers stadig vekk fordrevet fra der han fremstod. I Sevilla brente man til og med hans verker. En annen årsak til at han ofte ble bortvist, var hans angivelig var pro-umayyadisk av sinnelag, noe som gjorde ham suspekt i Taifa-kongerikene. 
Etter at han periodevis hadde vært vesir under den umayyadiske kalif Abd ar-Rahman V (1023–1024), trakk han seg tilbake fra politikken.
Italias Grand Prix 2007

Rapport

Fernando Alonso og Lewis Hamilton førte an McLaren til dobbeltseier på Monza foran Kimi Räikkönen. Felipe Massa måtte bryte løpet tidlig med tekniske problemer på sin Ferrari. Hamilton og Massa hadde en kamp i første sving som ble etterforsket av løpsledelsen men disse valgte å avfeie saken som en raceincident. David Coulthard kjørte ut tidlig i løpet slik at safetycar måtte på banen å samle feltet. Begge de to McLaren-bilene var på en to-stopp strategi mens Kimi Räikkönen i sin Ferrari var på en noe overraskende en-stopper. Dette overrasket mange og ga løpet en ny brodd , men de to McLaren-bilene var allikevel for raske. Räikkönen kom seg forbi Hamilton på grunn av nevnte strategi men ble raskt tatt igjen og forbikjørt uten videre kamp.
Kontanter

Kontanter er penger i fysisk form og består av mynter og pengesedler.
Før bankene var mynter den eneste formen for kontanter. Med bankene kunne folk sette mynter inn hos banken og få innskuddsbevis av papir som sirkulerte som pengesedler. Rollen som utsteder av sedler ble etter hvert overtatt av sentralbanker som fikk monopol på pengetrykking.

Kontanter i et gjeldsbasert pengesystem

I de fleste land i dag utstedes kontanter av et lands eller pengeunions sentralbank og settes i omløp gjennom bankene. På samme måte som publikum har konto i en bank har bankene konto i en sentralbank som bokfører bankenes ansvarlige kapital. Til forskjell fra forvaltningskapitalen (kontohavernes penger) som bankene oppretter ved bokføring, er den ansvarlige kapitalen penger bankene faktisk har tilgjengelig til å dekke kontohavernes kontantuttak eller transaksjoner til andre banker. I løpet av en dag vil innskudd og uttak i en bank vanligvis være nogenlunde i balanse, men ved dagens slutt dersom uttak er større enn innskudd må banken dekke dette fra sin ansvarlige kapital. Bankene er underlagt kapitaldekningskrav (minimum ansvarlig kapital i prosent av forvaltningskapitalen) og de fleste banker har en kapitaldekning på rundt 8-15 prosent.
Når en bank trenger kontanter for å møte etterspørselen fra kunder kan den trekke dette fra konto i sentralbanken, men vil ofte oppbevare en mindre kontantbeholdning i egne hvelv som også teller som ansvarlig kapital. En bank kan ikke gi ut mer i kontanter eller overføre til andre banker enn den har i ansvarlig kapital.
Bankenes ansvarlige kapital pluss kontanter i omløp utgjør basispengemengden. Basispengemengden er pengene sentralbanken har opprettet og lånt ut til banksystemet, til forskjell fra publikums pengemengde (forkortet «pengemengden») som er pengene bankene har opprettet og lånt ut til samfunnet. Pengemengden består av bokføring («kontopenger») og kontanter kundene har trukket fra konto.
Kontanter i sentralbankens hvelv er ikke penger, men «trykksaker» – sentralbankens seddeltrykking forårsaker derfor ikke inflasjon. Sentralbanken trykker for å ha til bankenes uttak, og bankene tar ut for å ha til sine kunders uttak. Vekst i pengemengden skjer ved at samfunnets låneopptak (inklusive statens) skjer raskere enn nedbetalinger. Kontanter oppbevart av en bank er ikke en del av pengemengden men en del av bankens ansvarlige kapital og dermed del av basispengemengden.

Norge

Kontanter utgjorde 2,7 prosent av pengemengden i Norge ved utgangen av juli 2011.
Verdien av sedler og mynter i omløp økte med 12 % i perioden 2005–2012. I år 2012 var verdien 51 179 millioner kroner.
Pseconds

Pseconds er et musikkalbum med Funny Farm, utgitt på Progress Records i 1993. Dette er bandets debutalbum.
Rosbalt

Rosbalt (russisk Росбалт) er et russisk nyhets- og analysebyrå med hovedkontor i Moskva og St. Petersburg og representanter i andre russiske byer og i det nære utland. Det ble grunnlagt i 2001. Byrået skal ha hatt spesiell innsikt i hva som hender i offisielle russiske sikkerhetstjenester i Moskva, noe som viste seg da det i januar 2018 rapporterte i Frode Berg-saken.

Historie

I oktober 2013 avgjorde byretten i Moskva at sertifiseringen for å drive et massemedium var ugyldig fordi Rosbalt hadde lagt ut en video på Youtube med bannskap. Denne avgjørelsen ble opphevet 19. mars 2014. Rosbalt har et visst bånd til russiske overvåkningsorganer i Moskva, og lederen, Natalia Tsjerkessova, er giftet med en tidligere KGB-agent, Viktor Tsjerkessov.
Ri Yong-gum

Idrettskarrière

Ri deltok i et FIS-renn i Russland i april 2017, der hun kom på 83.-plass på 5 km fristil.
I Vinter-OL 2018 kom hun på 89.-plass i 10 km fristil, cirka 11:40 bak vinneren, Ragnhild Haga. Hun kom nest sist i mål av de som deltok.
Den bayerske landdagen

Historie

Bayern har hatt et parlament siden 1819. Det besto under Kongeriket Bayern som Bayerische Ständerversammlung. Parlamentet besto av et førstekammer kalt Riksrådet (Kammer der Reichsräte) og et annetkammer kalt Representantkammeret (Kammer der Abgeordneten). Det er sistnevnte annetkammer som er forløperen til dagens landdag.
Etter novemberrevolusjonen ble et provisorisk nasjonalråd (1918 til 1919) etablert. Den første demokratiske landdag i Bayern eksisterte under Weimarrepublikken fra 1919 til 1933. Nasjonalsosialistene opphevet landdagen 30. januar 1934. Etter den andre verdenskrigen ble det først etablert en rådgivende landdag og i 1946 ble en ny landdag valgt av folket. Denne landdagen holdt sine møter i ulike lokaler i München inntil den flyttet inn i Maximilianum i 1949 og hvor den fortsatt er. Frem til 1999 eksisterte også Bayerns senat, men siden har Bayern hatt et enkammersystem.

Valg

Bayerns landdag skal ha minst 180 medlemmer hvorav halvparten velges ved personvalg i 90 kretser. De øvrige 90 velges ved partilister. Det er i utgangspunktet partilistene som bestemmer forholdet mellom partiene i landdagen. Vinnerne av personvalget i kretsen kommer alltid med i landdagen, dersom vedkommendes parti kommer over sperregrensen. Dersom det fra et parti velges flere fra kretsene enn partiet tilkommer etter listevalget, kalles de overskytende overskuddsmandater. Disse blir utlignet med utjevningsmandater. Sperregrensen er 5 %.
Distriktshøgskole

Distriktshøgskole (DH) var desentraliserte utdanningsinstitusjoner som tilbød ulike typer utdanning på høgskole- og universitetsnivå, ofte i kombinasjon med andre studier. Studiene varte som oftest i to eller tre år. Skolene ble opprettet etter forslag fra Ottosenkomiteen. Stortinget vedtok prøvedrift tre steder allerede fra 1969, i Stavanger, Molde og Kristiansand. Skoleslaget gikk over til permanent drift i 1975. I 1994 ble distrikshøgskolene slått sammen med andre statlige høgskoler til 26 statlige høgskoler.
Terje Holtet Larsens bibliografi

Terje Holtet Larsen (født 1963) i Oslo, er en norsk forfatter.
Denne artikkelen inneholder bibliografiske opplysninger om Terje Holtet Larsens skjønnlitterære produksjon, samt artikler av forfatteren. Bibliografien dekker i tillegg dokumenter om Terje Holtet Larsens forfatterskap og enkeltverk. Det er kun registrert utgivelser på norsk. Artikler av og om forfatteren fra dagspressen er utelatt.

Annet

Mitt litterære tre av Terje Holtet Larsen. Tegning og tekst, Vinduet årg. 59, nr. 4, 2008. s. 31.
Heteralleucosma

Utbredelse

Arten er beskrevet fra Den Den demokratiske republikken Kongo.
Goldsworthy Ridge

Goldsworthy Ridge er en rygg som strekker seg nord fra Mount Henderson nordøst i Framnesfjella i Robertson Land i Antarktis. Den ble kartlagt av norske kartografer fra flyfoto tatt under Thorshavn-ekspedisjonene i 1936–37, og ble navngitt av Australian Antarctic Names and Medals Committee etter R.W. Goldsworthy, en kartleggingsassistent ved Australian National Antarctic Research Expeditions («Nella Dan») i 1962.
Noa (navn)

Utbredelse

Navnet Noa brukes både som kvinnenavn og mannsnavn. Noa var i 2008 det mest populære navnet på jentebarn født i Israel. I noen land, som Norge, er navnet mest brukt som mannsnavn. I Norge er allikevel formen Noah mer bruk enn Noa for mannsnavnet.

Kjente personer med navnet

Personene i listen er ordnet kronologisk etter fødselsår.
Vietnams flagg

Vietnams flagg er et rødt flagg med en gul stjerne. Flagget ble tatt i bruk som Nord-Vietnams flagg 30. november 1955. Det ble nasjonalflagget til Vietnam etter gjenforeningen med Sør-Vietnam 2. juli 1976.
Den gule, femtakkede stjernen symboliserer de intellektuelle, bøndene, arbeiderne, handelsfolkene og soldatene. Den røde fargen representerer nasjonens blod og revolusjon.
Fylkesvei 1822

Fylkesvei 1822 går mellom Kvæken og Farmenstua i Hamar kommune. Veien er 1,3 km lang.
Frem til 2019 hadde veien betegnelsen Fylkesvei 124.
Isabella Fortelt

Isabella ⅍ er en dansk virksomhet som produserer fortelt til campingvogner, samt en rekke tilbehør til disse.
Virksomheten ble grunnlagt i Vejle i 1957 av Søren Odgaard. Han var blant de første til at markedsføre camping i Danmark.
I dag er Isabella representert med datterselskaper i Norge, Storbritannia, Tyskland og Nederland.
Utover dette eksporteres til Sverige, Østerrike, Frankrike, Belgia, Italia, Luxembourg, Portugal, Polen, Australia og Sveits.
Mount Rogers

Mount Rogers er det høyeste fjell i delstaten Virginia i USA, og ligger i fylkene  Grayson County og Smyth County. Det er del av fjellkjeden Blue Ridge Mountains. Fjellet rager opp til 1.746 meter over havet. Selve toppen ligger i Grayson County ca 10 kilometer fra Trout Dale. 
Fjellet er del av Mount Rogers National Recreation Area. Turveier gjør bestigning av toppen mulig også for vanlige turgåere.
Eldar Einarson

Familie

Eldar Einarson er sønn av karikaturtegneren Odd Einarson, og bror av filmskaperen Oddvar Einarson.
Macromphalinae

Utseende

Små til middelsstore (vingespenn 24 – 60 mm), tettbygde, hvite, grå eller brunlige spinnere, kroppen er kledt med tette, lange, pelsaktige hår. Særlig er beina påfallende hårete, gjerne i hvitt. Som hos andre Lasiocampidae er munndelene redusert. Hannen har nokså korte, fjærformede antenner. Vingene er forholdsvis små og avrundede. Der er kledt med temmelig løstsittende skjell, og det er vanskelig å håndtere dem uten at mange av skjellene faller av.

Levevis

Larvene lever på forskjellige busker og trær, også bartrær. De er vanligvis såpass fåtallige at de ikke blir regnet som skadedyr, men kan i enkelte tilfeller gjøre litt skade på frukttrær og prydbusker. De voksne spinnerne flyr om natten, i tempererte strøk ofte langt utpå høsten. De kommer gjerne til lys og blir da sittende stille rundt lyset hele dagen. De er da svært passive og man kan plukke dem opp tilsynelatende uten at de reagerer i det hele tatt, men siden noen arter har irriterende neslehår bør man være forsiktig med å gjøre dette. Som de fleste andre spinnere tar de ikke næring til seg som voksne, men fly bare for å parre seg og legge egg.
Cathexis

Utseende

Middelsstore til nokså store, slanke, brunspraglete trebukker. Forbeina er svært forlengede, og billene kan minne om små utgaver av den kjente arten Acrocinus longimanus (som de ikke er i slekt med). Antennene er tynne og betydelig lengre enn kroppen. Pronotum har rundede sider og er smalere foran enn bak. Dekkvingene er nesten parallellsidige og ender i en skarp pigg på ytterhjørnet.

Utbredelse

Slekten er utbredt i det sørøstlige og østlige Brasil.
Nevadas flagg

Nevadas flagg er blått med et emblem i kantonen. Emblemet har en sentral hvit stjerne og delstatens navn omgitt av korslagte grener av malurtarten Artemisia tridentata (engelsk: sagebrush), og et bånd med påskriften BATTLE BORN over. Grenene, som har gule blomster, gjengir delstatsblomsten. Mottoet viser til at delstaten Nevada ble dannet i 1864, under den amerikanske borgerkrigen. Flagget ble vedtatt 8. juni 1991, da som en modifikasjon av flagget som ble vedtatt i 1929. Den modifiserte flagget ble første gang offisielt heist 31. oktober 1991.

Tidligere flagg

Nevadas første flagg var blått med påskrift og stjerner i hvitt (sølv) og gult (gull). Påskriften hadde delstatens navn i midten, samt over SILVER og GOLD under. Flagget ble tegnet av guvernør John Sparks og oberst Harry Day. Det ble innført 25. februar 1905. I 1859 ble det gjort funn av gull og sølv og det første flagget viser direkte til delstatens mineralrikdommer.
I 1915 fikk Nevada nytt delstatsflagg, også denne gang med fargesymbolikk som viser til de edle metaller delstaten var kjent for. Som det foregående hadde også dette flagget blå duk. Midt i duken var delstatens segl plassert, med delstatsnavnet over skjoldet og mottoet ALL FOR OUR COUNTRY under. Videre hadde flagget en bue med gule (gull) stjerner i øvre halvdel og en bue med hvite (sølv) stjerner i nedre halvdel. Dette flagget var tegnet av Clara Crisler. Nevadas andre delstatsflagg ble vedtatt 22. mars 1915 og ble benyttet til 1929.
Delstatsflagg nummer tre ble vedtatt 26. mars 1929. Dette flagget var for det meste identiske med dagens flagg, bortsett fra at bokstavene i delstatsnavnet var plassert rundt stjernen. Flagget var resultat av en konkurranse vunnet av Louis Shellback.
18. serierunde i Tippeligaen 2012

18. serierunde i Tippeligaen 2012 ble innledet fredag 3. august 2012 klokken 19.00 med kampen mellom Haugesund og Vålerenga på Haugesund stadion.
Ego eimi

Ego eimi (gresk: ἐγώ εἰμαί, «jeg er»,  «jeg eksisterer») er grammatisk ental av verbet «å være/eksistere» på gammelgresk. Uttrykket finnes blant annet i Septuaginta, den førkristne greske oversettelse av Det gamle testamentes bøker, og i Det nye Testamente i Johannesevangeliet. Det brukes noen syeder i slike sammenhenger at det i kristen eksegese oppfattes som av stor teologisk betydning som teofani.
Livsfarlig anrop

Handling

Ryan (Chris Evans) er en helt vanlig mann som plutselig får et tilfeldig anrop fra en kvinne ved navn Jessica Martin (Kim Basinger), som påstår at hun er kidnappet og ikke vet hvor hun er. Ryan blir naturligvis helt sjokkert og vet ikke hva han skal tro, men skjønner snart at kvinnen ikke lyver. Han starter en kamp mot klokka for å finne henne i live mens han hører på hennes fortvilte meldinger på mobiltelefonen.
Salme 82

Salme 82 er en salme i Salmenes bok i Bibelen. Det er omstridt hva slags type salme dette er, men man kan se elementer av profettale i den. Selve tanken om at Jahve eller Elohim deltar i guderådet synes å tale for at dette er en relativt gammel salme. De andre gudene er urettferdige, og Elohim står frem og taller de fattiges sak. Elohim dømmer de andre gudene til å dø som mennesker. Så på den ene siden kan man si at Salme 82 har sterke polyteistiske røtter, men på den andre siden handler den nettopp om degradering av de andre gudene. 
Det er grammatisk åpenbart at denne teksten har eksistert i en eldre versjon hvor det har stått Jahve (יהוה) to av de stedene der det nå står elohim (אלהים) - Se Kommentar til den hebariske teksten. Når dette kan ha skjedd er usikkert, men det beviser iallfall at enkelte grupper allerede i antikken vegret seg for å bruke tetragrammet (de fire bokstavene JHVH) som gudsnavn.